Christiaan Eijkman
Christiaan Eijkman var en hollandsk læge og professor i hygiejne og retsmedicin ved universitetet i Utrecht 1898-1928. Han modtog nobelprisen i medicin i 1929 sammen Frederick G. Hopkins for sine ernæringsundersøgelser.
Under et ophold på Java 1886-96 opdagede han, at sygdommen beriberi hos høns kan forebygges ved at fodre med upolerede ris. Beriberi ansås da at være en infektionssygdom, og Eijkman mente, at upolerede ris havde en antibakteriel virkning. Det blev først senere klart, at det manglende stof var thiamin (B1-vitamin), hvorved vitaminlæren blev grundlagt.
Læs mere i Den Store Danske